The Thomas Crown Affair (film, 1968)
<s>The Thomas Crown Affair () je američki kriminalistički film snimljen 1968. godine u režiji Normana Jewisona.</s><s>Naslovni protagonist, koga tumači Steve McQueen, je pustolovnom životu skloni bogataš koji, motiviran manje koristoljubljem, a više željom za uzbuđenjima, organizira savršeni zločin u obliku pljačke bostonske banke, koristeći suučesnike koji ne znaju jedni za druge.</s><s>Radnja prikazuje kako istražiteljica osiguravajućeg društva Vicki Anderson (čiji lik tumači Faye Dunaway) sluti da iza pljačke stoji upravo on, ali, nemajući dokaza, odlučuje da mu se približi kako bi ga isprovocirala, a pri čemu se između njih dvoje započinje nadmudrivanje, ali i spoznaja da jedno drugo privlače.</s>

<s>The Thomas Crown Affair je kritičare privukla dijelom svojim prilično modernim stilom, među kojim se ističe tehnika podijeljenog ekrana kako bi se simultano prikazivala radnja na nekoliko mjesta.</s><s>Jewison je dobio pohvale i zbog scene u kojoj dvoje protagonista igra šah, a pri čemu se na prilično suptilni, ali efikasni način, sugerirao erotski naboj između njih dvoje.</s><s>Publici je, međutim, postao poznat i zbog muzičke partiture francuskog kompozitora Michela Legranda, koja je uključivala pjesmu Windmills of Your Mind koja je postala veliki hit i dobila Oscar za najbolju originalnu pjesmu.</s>

<s>Glavna je uloga originalno bila namijenjena Seanu Conneryju, ali ju je on odbio zbog nastupa u vesternu Shalako; kada je Thomas Crown postao veliki hit, Connery je javno izrazio žaljenje zbog svoje odluke te je 1999. godine nastupio u filmu slične radnje pod naslovom Entrapment.</s><s>Iste je godine snimljen i remake pod naslovom The Thomas Crown Affair gdje su glavne uloge tumačili Pierce Brosnan i Rene Russo.</s>

<s>Uloge 
 Steve McQueen ...</s><s>Thomas Crown
 Faye Dunaway ...</s><s>Vicki Anderson
 Paul Burke ...</s><s>Detektiv Eddie Malone
 Jack Weston ...</s><s>Erwin Weaver
 Gordon Pinsent ...</s><s>Jamie McDonald
 Biff McGuire ...</s><s>Sandy
 Yaphet Kotto ...</s><s>Carl
 Addison Powell ...</s><s>Abe
 Astrid Heeren ...</s><s>Gwen</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Dramski filmovi
Romantični filmovi
Pljačkaški filmovi
Authority control 2</s>

